Diari Oficial de la Generalitat Valenciana


Sumari del DOGV 6006, del 05-05-2009 (2009/4583)

ORDE de 17 d'abril de 2009, de la Conselleria de Cultura i Esport, per la qual es convoquen ajudes per a programes d'activitats culturals.
------------------------------------------------------------------------------------------------------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4583


Data del document
:   17-04-2009

Organisme emissor
:   Conselleria de Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * manifestació cultural
    * associació
    * societat sense fins de lucre
    * ajuda pública
    * suport econòmic

ORDE de 17 d'abril de 2009, de la Conselleria de Cultura i Esport, per la qual es convoquen ajudes per a programes d'activitats culturals. [2009/4583]
La Generalitat, segons establix l'article 49.1.4 de l'Estatut d'Autonomia, té competència exclusiva en matèria de cultura, i un dels seus objectius principals és millorar de forma qualitativa i quantitativa les activitats culturals a la Comunitat Valenciana, i intentar incrementar, des de la seua actuació institucional, l'oferta de les activitats.
Per tot això, fent ús de les facultats que em conferix l'article 28 de la Llei de la Generalitat Valenciana 5/1983, de 30 de desembre, del Consell, segons redacció de la Llei 12/2007, de 20 de març, de la Generalitat,
ORDENE
Primer
Es convoca la concessió d'ajudes destinades a finançar programes d'activitats culturals promogudes per associacions i entitats sense ànim de lucre que es realitzen a la Comunitat Valenciana durant l'any 2009, i s'aproven les bases per les quals es regix la convocatòria, incloses com a annex I en la present orde.
Segon
L'import màxim global de les ajudes a concedir és de 148.000 euros, que s'han de finançar a càrrec dels crèdits del capítol IV, despeses corrents, línia T5994000 del programa 454.10 «Promoció Cultural i Belles Arts», del pressupost de la Generalitat per a l'any 2009.
No obstant això, s'establix un import addicional de 9.500 euros, l'efectivitat del qual queda condicionada a la declaració de la disponibilitat de crèdit com a conseqüència d'una generació, una ampliació o una incorporació de crèdit a la dita partida pressupostària abans de la resolució de la present convocatòria, segons que assenyala l'article 58 del Reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol. En este cas, la publicació de la declaració del crèdit disponible no implicarà l'obertura d'un termini per a presentar noves sol·licituds ni l'inici d'un nou còmput de termini per a resoldre.
Si l'increment de l'import pressupostari disponible es produïx després de la resolució de la convocatòria, es promourà la concurrència pública que permeta valorar les noves sol·licituds o incrementar les ja presentades per mitjà de prorrateig.
Tercer
Les ajudes concedides mitjançant esta convocatòria no necessiten ser notificades a la Comissió Europea, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, perquè no complixen el requisit de l'avantatge econòmic per a una empresa ni el d'un falsejament de la competència que afecte els intercanvis comercials entre els estats membres de l'apartat 1 de l'article 87 del Tractat de la Comunitat Europea.
DISPOSICIONS FINALS
Única
La present orde produirà efectes el mateix dia de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar potestativament recurs de reposició, o directament recurs contenciós administratiu, en els terminis i davant dels òrgans indicats a continuació:
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 17 d'abril de 2009
La consellera de Cultura i Esport,
TRINIDAD MARÍA MIRÓ MIRA
Annex I
Bases de la convocatòria per a l'adjudicació de subvencions a programes d'activitats culturals.
Primera. Objecte i finalitat
La convocatòria té com a objecte potenciar projectes culturals que despleguen les entitats i associacions sense ànim de lucre dins de la Comunitat Valenciana durant l'any 2009.
Segona. Règim de les ajudes
1. La concessió de les ajudes s'ha d'efectuar per mitjà d'un règim de concurrència competitiva.
2. Esta convocatòria es regix per les presents bases, per l'orde que les aprova i, a més, per la Llei 38/2003, de 17 de novembre, General de Subvencions, pel seu Reglament aprovat per Reial Decret 887/2006, així com pel Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26/06/1991 del Consell de la Generalitat.
3. Les ajudes concedides mitjançant esta convocatòria no necessiten ser notificades a la Comissió Europea, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, perquè no complixen el requisit de l'avantatge econòmic per a una empresa ni el d'un falsejament de la competència que afecte els intercanvis comercials entre els estats membres de l'apartat 1 de l'article 87 del Tractat de la Comunitat Europea.
Tercera. Beneficiaris i requisits
Dins dels límits pressupostaris i d'acord amb els criteris que establixen les bases, poden obtindre estes ajudes les associacions i entitats amb veïnatge administratiu a la Comunitat Valenciana que realitzen les activitats culturals en el seu àmbit territorial durant l'any 2009 i que complisquen els requisits següents:
a) No exercir una activitat econòmica.
b) No tindre finalitats lucratives.
c) Disposar d'estructura i capacitat de gestió suficients per a realitzar l'activitat que constituïx l'objecte de la subvenció.
d) No incórrer en les prohibicions per a obtindre la condició de beneficiari indicades en els apartats 2 i 3 de l'article 13 de la Llei 38/2003, de 17 de novembre, General de Subvencions.
Quarta. Nombre màxim d'ajudes
Dins dels límits pressupostaris i d'acord amb els criteris que establixen les bases, es poden concedir un màxim de 80 ajudes, que s'han de destinar a sufragar les despeses corrents generades per les activitats objecte del projecte, de les quals s'exclouen les ocasionades pel manteniment de l'entitat.
Cinquena. Activitats no subvencionables
Queden exclosos de la convocatòria tots els projectes no compresos en la base primera i a més:
a) Els programes amb un contingut clarament inclòs en altres convocatòries d'ajudes de la Generalitat.
b) Els programes d'activitats culturals copatrocinats per la Conselleria de Cultura i Esport o algun dels seus ens públics.
c) Els programes promoguts o organitzats per les corporacions locals o qualsevol altra administració pública, així com per entitats de dret públic amb personalitat jurídica pròpia vinculades o dependents de qualsevol de les administracions públiques i per persones juridicoprivades amb un capital o dotació en què participen majoritàriament les altres entitats mencionades en este apartat.
d) Els programes promoguts o organitzats per centres docents, associacions de pares i mares d'alumnes i associacions d'alumnes, independentment del titular i del nivell d'ensenyament.
e) Els programes promoguts o organitzats per entitats mercantils i col·legis oficials.
f) Els programes promoguts o organitzats per associacions i entitats en els fins fundacionals de les quals no figure la realització d'activitats de promoció o difusió de la cultura o dels béns patrimonials o culturals, etc.
g) Els programes promoguts i organitzats per entitats literàries, juvenils i esportives.
h) Activitats socials, gastronòmiques, taurines, recreatives, viatges i similars.
Sisena. Finançament
1. Els projectes d'activitats culturals objecte de la present convocatòria es finançaran amb els crèdits que figuren consignats a l'efecte en els pressupostos de la Generalitat i amb els pressupostos de què disposen els mateixos beneficiaris.
2. L'import de l'ajuda dependrà del pressupost presentat i als criteris preferents establits en la base novena.
3. L'import de les subvencions en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
4. Els beneficiaris de les ajudes hauran d'aportar a càrrec del seu pressupost la part no finançada per la Generalitat.
Setena. Presentació de sol·licituds
1. El termini de presentació de sol·licituds serà d'un mes comptat a partir de l'endemà de la publicació d'esta orde en el Diari Oficial de la Comunitat Valenciana.
2. Les sol·licituds, que s'han de formular segons el model de l'imprés normalitzat que s'adjunta a la present orde com a annex II, s'han d'adreçar a la Secretaria Autonòmica de Cultura de la Conselleria de Cultura i Esport.
3. Les sol·licituds les han de subscriure els que representen l'entitat en cada cas, d'acord amb la normativa d'aplicació. Cada entitat només podrà presentar una sol·licitud, que podrà integrar un o més projectes.
4. Les sol·licituds han de presentar-se al Registre General d'esta Conselleria, a les direccions territorials de Cultura o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'han d'acompanyar de la documentació indicada en l'apartat 6 d'esta base.
5. En cas d'enviament per correu certificat, la presentació de la documentació a l'oficina de correus corresponent s'ha de fer, d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el reglament que regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en un sobre obert, a fi que l'exemplar destinat a la Conselleria de Cultura i Esport siga datat i segellat abans de ser certificat. En el cas que la sol·licitud no estiga datada ni segellada per l'oficina de correus, es considerarà com a data vàlida de presentació la que figure en l'entrada de registre de la Conselleria de Cultura i Esport.
6. A la sol·licitud s'ha d'adjuntar la documentació següent:
a) Fotocòpia compulsada del DNI del signant de la sol·licitud.
b) Estatuts inscrits davant de l'òrgan públic corresponent.
c) Fotocòpia compulsada del document públic que acredita l'existència i la personalitat jurídica de l'entitat, adaptada a la Llei Orgànica 1/2002, de 22 de març, Reguladora del Dret d'Associació.
d) Certificat o fotocòpia compulsada de l'acord, adoptat per l'òrgan de govern corresponent, en què s'aprova sol·licitar la subvenció i es faculta el representant per a subscriure'n la petició.
e) Fotocòpia compulsada del CIF de l'entitat sol·licitant de l'ajuda.
La compulsa dels documents a què es fa referència en els apartats anteriors podrà ser realitzada a les oficines de registres on s'entregue la documentació i preferentment per un funcionari de la Conselleria de Cultura i Esport, o pel secretari de l'ajuntament de la localitat a què pertanga l'entitat sol·licitant.
f) Certificat actualitzat de l'administració de la Seguretat Social corresponent acreditatiu del fet que l'entitat es troba al corrent en les obligacions de la Seguretat Social.
g) Certificat actualitzat de la delegació corresponent de l'Agència Estatal de l'administració tributària acreditatiu del fet que l'entitat es troba al corrent en les obligacions tributàries amb la hisenda estatal.
h) Certificat actualitzat dels Servicis Territorials de la Conselleria d'Economia, Hisenda i Ocupació de la Generalitat acreditatiu del fet que l'entitat es troba al corrent en les obligacions tributàries amb la hisenda autonòmica valenciana.
Això no obstant, el fet que l'interessat s'aculla a esta normativa comporta l'autorització expressa a la Secretaria Autonòmica de Cultura per a sol·licitar de les administracions tributàries i de la Seguretat Social les dades dels apartats e, f i g. Queden exemptes de presentar esta documentació les associacions i entitats que realitzen l'autorització de l'annex II.
i) Dades bancàries on es desitja rebre la subvenció, segons el model "Manteniment de tercers proveïdors" que es detalla en l'annex III.
j) Declaració de subvencions, ajudes, ingressos o recursos sol·licitats o concedits per altres organismes públics o privats, en compliment de l'article 30.4 de la Llei 38/2003, de 17 de novembre, General de Subvencions (annex IV).
k) Projecte detallat, amb la denominació, de les activitats per a les quals se sol·licita l'ajuda, amb els objectius, les dates i el lloc de celebració, quantificat econòmicament. Pla de finançament del projecte.
l) Memòria de les activitats corresponents als últims tres exercicis.
7. Si la sol·licitud no complix els requisits exigits en la present base, es requerirà l'interessat perquè en el termini de deu dies corregisca la falta o aporte els documents preceptius, amb la indicació que si no ho fera, es consideraria que hauria desistit de la petició, després de dictar la resolució corresponent en els termes previstos en l'article 42, tal com s'establix en l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Huitena. Procediment de concessió: instrucció i resolució
1. L'órgan competent per a l'instrucció del procediment de concesió de la subvenció és l'Àrea de Promoció Cultural de la Secretaria Autonòmica de Cultura.
2. L'òrgan instructor, una vegada completats els expedients i realitzades les activitats d'instrucció pertinents, traslladarà els expedients a la comissió indicada en l'apartat següent.
3. Per a l'avaluació de les sol·licituds, d'acord amb l'article 22 de la Llei General de Subvencions, es constituirà una comissió técnica de valoració que adaptarà el seu funcionament a les regles generals que s'apliquen als òrgans col·legiats, i que estarà presidida pel secretari autonòmic de Cultura, i integrada per un vicepresident, que serà un cap d'unitat nomenat per la Secretaria Autonòmica de Cultura, pels directors territorials de Cultura d'Alacant, Castelló i València o la persona en qui deleguen, i per un tècnic de la Secretaria Autonòmica de Cultura, que actuarà com a secretari, amb veu i vot.
4. La comissió tècnica de valoració, atenent les sol·licituds presentades i el seu interés, emetrà un informe d'avaluació de les sol·licituds d'acord amb els criteris de la base novena. En eixe informe, amb la indicació succinta dels motius pels quals ha valorat i ponderat les sol·licituds, establirà una prelació per orde de major a menor puntuació, i podrà efectuar recomanacions relatives a l'import de les subvencions que facen viables les activitats projectades.
5. En qualsevol moment durant el procediment es podrà demanar a l'associació o entitat sol·licitant que complisca qualsevol requisit o realitze un tràmit omés, d'acord amb l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; a eixe efecte se li concedirà un termini de deu dies a partir de la notificació, amb l'advertència que si no ho fera, es consideraria que hauria perdut el dret a tramitar la sol·licitud.
6. L'òrgan instructor, a la vista de l'expedient i de l'informe de la comissió, formularà una proposta de resolució definitiva que elevarà a la consellera de Cultura i Esport, que és la competent per a dictar la resolució.
7. Les càrregues, els modes i les condicions de la subvenció s'imputaran al beneficiari, el qual no podrà oposar les excepcions que, si és el cas, deriven de les seues relacions jurídiques amb tercers.
8. Les resolucions de concessió podran retrotraure els efectes a l'activitat realitzada abans de la data de les mateixes resolucions sempre que estiga inclosa en l'exercici en què es concedisca l'ajuda.
9. De les economies que puguen produir-se, se'n podrà disposar, a través d'una nova resolució de la consellera de Cultura i Esport, per a incrementar la quantitat concedida a algun dels beneficiaris o per a incloure'n d'altres inicialment exclosos, sempre que estos complisquen els requisits de la convocatòria i hagen sigut baremats d'acord amb els criteris de la base novena
Novena. Criteris d'atorgament de la subvenció. Ponderació
Per a la concessió de les subvencions, tindran prioritat els programes que s'atinguen als criteris següents:
- Interés i coherència dels continguts del programa d'activitats respecte dels objectius que el motiven, fins a un màxim de 4 punts.
- Situació sociocultural i econòmica del territori on es farà l'activitat, sempre que puga tindre un impacte generador de noves iniciatives culturals i afavorisca el desenvolupament local, fins a un màxim de 2 punts.
- Programes culturals consolidats amb una especial valoració quant a la difusió i qualitat, fins a un màxim de 2 punts.
- Valoració dels resultats dels programes en els tres exercicis anteriors, segons les memòries aportades per les entitats presentades, fins a un màxim d'1 punt.
- Continuïtat de la programació cultural al llarg de tot l'any per part del sol·licitant de la subvenció, fins a un màxim de 0,5 punts.
- Projectes que continguen activitats dirigides a potenciar la participació de les dones en l'àmbit cultural, fins a un màxim de 0,5 punts.
Deu. Termini de resolució i notificació
1. El termini màxim per a resoldre i notificar la resolució del procediment serà de sis mesos a comptar des de la data en què tinga efectes l'orde d'esta convocatòria. Una volta transcorregut eixe termini sense que s'haguera dictat una resolució expressa, es consideraria desestimada la sol·licitud d'ajuda.
2. La notificació de la resolució s'haurà de fer en el termini dels deu dies següents al de l'adopció, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. Contra la resolució, que posa fi a la via administrativa, podrà interposar-se potestativament recurs de reposició davant de l'òrgan que l'ha dictada en el termini d'un mes si la resolució és expressa i de tres en cas de silenci administratiu, a comptar des de l'endemà del dia en què es produïsca l'acte, o ser impugnada directament davant de l'orde jurisdiccional contenciós administratiu en el termini de dos mesos si la resolució és expressa i de sis mesos en cas de silenci administratiu, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
Onze. Publicitat de les subvencions concedides
Als efectes previstos en l'article 18 de la Llei General de Subvencions, es publicarà en el Diari Oficial de la Comunitat Valenciana la relació de les subvencions concedides d'acord amb les presents bases.
Dotze. Obligacions del beneficiari
Són obligacions del beneficiari:
a) Realitzar l'activitat o activitats objecte de l'ajuda.
b) Acreditar documentalment la realització de l'activitat i el compliment dels requisits que determinen la concessió o l'obtenció de l'ajuda.
c) Sotmetre's a les actuacions de comprovació que puga fer la Conselleria de Cultura i Esport, així com a qualsevol altra comprovació i control financer que puga realitzar la Intervenció General de la Generalitat, aportant tota la informació requerida en l'exercici de les actuacions anteriors.
d) Comunicar a la Conselleria l'obtenció de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat.
e) Acreditar abans que es dicte la proposta de resolució de concessió que està al corrent en les obligacions tributàries i amb la Seguretat Social, en la forma que determinen els articles 22 i 23 del Reial Decret 887/2006, de 21 de juliol pel qual s'aprova el Reglament de la Llei 38/2003, de 17 de novembre, General de Subvencions, d'acord amb l'Orde de 30 de maig de 1996 de la Conselleria d'Economia i Hisenda i sense perjuí del que establix la Llei 11/2007, de 22 de juny, d'Accés Electrònic dels Ciutadans als Servicis Públics.
f) Fer constar el patrocini de la Generalitat en les activitats que es realitzen a partir de la notificació de la resolució de concessió de la subvenció.
g) Conservar els documents justificatius de l'aplicació dels fons rebuts, en la mesura que poden ser objecte de les actuacions de control i de comprovació.
h) Les que establisca la Llei General de Subvencions i la Llei d'Hisenda Pública de la Comunitat Valenciana.
L'incompliment de les obligacions anteriors serà causa d'exigència de les responsabilitats o sancions corresponents segons la legislació vigent.
Tretze. Manteniment de condicions
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions o ajudes concedides per altres administracions o ens públics o privats, podran donar lloc a la modificació o revocació de la resolució de concessió, així com al reintegrament de les quantitats percebudes, en els termes establits per l'article 37 de la Llei 38/2003, de 17 de novembre, General de Subvencions i les bases d'esta convocatòria.
Catorze. Justificació i pagament de les ajudes
1. Els beneficiaris estan obligats a justificar la realització de la totalitat de les activitats que han sigut objecte de la subvenció, així com a acreditar les despeses produïdes.
2. El pagament de les ajudes es farà una vegada realitzades les activitats, d'acord amb la sol·licitud presentada i en els termes fixats per la resolució de concessió.
3. El pagament de les ajudes establides en la present orde es realitzarà segons el que establixen la Llei 38/2003, de 17 de novembre, General de Subvencions, el Text Refós de la Llei d'Hisenda Pública de la Comunitat Valenciana, aprovat pel Decret Legislatiu de 26 de juny de 1991 (DOGV de 17.07.1991), la Llei de la Generalitat Valenciana de Pressupostos per a l'exercici de 2009, les presents bases i la resolució de concessió.
4. Per a poder efectuar el pagament, els beneficiaris hauran de presentar abans del 15 de novembre de 2009 la documentació següent:
- Original o fotocòpia confrontada a les oficines de registres on s'entregue la documentació i preferentment per un funcionari de la Conselleria de Cultura i Esport, o pel secretari de l'ajuntament de la localitat, de les factures o dels justificants de despeses de les activitats realitzades durant l'any 2009 el total dels quals siga igual o superior a l'ajuda concedida.
- Memòria detallada i quantificada de les activitats realitzades, segons el model que s'adjunta en l'annex V.
- Acreditació, si és el cas, del compliment de les obligacions i condicions establides en la resolució.
5. Conclòs el termini sense que s'haguera presentat la documentació esmentada, l'ajuda quedaria sense efecte i s'arxivaria l'expedient.
ANNEX II / ANEXO II